วันสุดท้าย วัยเกษียณแห่สมัครผู้ประกันตน 40 คึกคัก
ลุง-ป้าวัยเกษียณ แห่สมัครผู้ประกันตนมาตรา 40 วันสุดท้าย สนง.ประกันสังคมจังหวัดสตูล เป็นไปอย่างคึกคัก ขณะที่ จ.เชียงราย ผู้คนล้นหลามเต็มพื้นที่หน้าสำนักงาน กว่า 1,000 คน จนท.ประกันสังคมต้องระดมกำลังตั้งโต๊ะเพิ่มขึ้น เพื่อรองรับและให้บริการประชาชนกว่า 18 อำเภอ,เช้าวันนี้ (8 ธ.ค. 57) ผู้สื่อข่าวรายงานว่า ลุง-ป้าวัยเกษียณ แห่สมัครผู้ประกันตนมาตรา 40 คึกคัก หลังจากสำนักงานประกันสังคม (สปส.) จัดโครงการขยายความคุ้มครองประกันสังคม มาตรา 40 ทางเลือกที่ 3 ให้แก่ผู้ประกอบอาชีพอิสระและผู้สูงวัย เพื่อตอบสนองนโยบายของรัฐบาล ในการส่งเสริมการออมของแรงงานนอกระบบและผู้เกษียณอายุราชการ โดยเปิดให้คนอายุ 60 ปีขึ้นไป สมัครเป็นผู้ประกันตนมาตรา 40 ได้ทุกทางเลือก ส่วนอายุเกิน 65 ปี ให้สมัครทางเลือกที่ 3 เพื่อรับสิทธิประโยชน์การออมเงินยามชราภาพ ปรากฏว่า ในวันสุดท้ายวันนี้ที่สำนักงานประกันสังคมจังหวัดสตูล มีผู้สูงวัย วัยเกษียณให้ลูกหลานต่างมายื่นใบสมัครกันอย่างเนืองแน่น โดยทางเจ้าหน้าที่ต้องทำความเข้าใจในรายละเอียดให้กับผู้สูงวัยอายุ 60 ปี และอายุ 65 ปี ขึ้นไปถึงสิทธิต่างๆ ในการสมัครเป็นผู้ประกันตนในมาตรา 40 ผู้ที่มาสมัครส่วนใหญ่ที่มีจะอายุ 65 ปี เพราะจ่าย 100 ได้ฟรีอีก 100 แต่ส่วนใหญ่ยังไม่รู้รายละเอียดของสิทธิประโยชน์ที่จะได้รับ,สำหรับบรรยากาศที่จังหวัดสตูล เป็นไปอย่างคึกคัก โดยนางนิยาดา ทองเลิศ ประกันสังคมจังหวัดสตูล กล่าวว่า วันนี้เป็นวันสุดท้ายมีผู้สูงวัยมาสมัครกันมากกว่าวันอื่นๆ เจ้าหน้าที่จึงต้องคอยชี้แจงทำความเข้าใจ ถึงการจ่ายเงินสมทบตามมาตรา 40 มี 3 ทางเลือกทางเลือกที่ 1 เดือนละ 100 บาท ผู้ประกันตนจ่าย 70 บาท รัฐบาลจ่าย 30 บาท คุ้มครองกรณีเจ็บป่วย ทุพพลภาพ และเสียชีวิต ทางเลือกที่ 2 เดือนละ 150 บาท ผู้ประกันตนจ่าย 100 บาท รัฐจ่าย 50 บาท คุ้มครองเหมือนทางเลือกที่ 1 แต่เพิ่มเงินชราภาพ ส่วนทางเลือกที่ 3 จ่าย 200 บาท ผู้ประกันตนจ่าย 100 บาท รัฐจ่าย 100 บาท คุ้มครองกรณีชราภาพ ทางเลือกที่ 4 จ่ายสมทบ 300 บาท จ่ายเอง 170 รัฐสนับสนุน 130 คุ้มครองกรณี ประสบอันตราย-เจ็บป่วย ทุพพลภาพ ตาย ชราภาพ ทางเลือกที่ 5 จ่าย 350 จ่ายเอง 200 รัฐจ่าย 150 คุ้มครอง กรณีประสบอันตราย-เจ็บป่วย ทุพพลภาพ ตาย ชราภาพ (เงินบำเหน็จ) ชราภาพ (เงินบำนาญ) โดยผู้สูงอายุ ที่อายุ 60-65 ปี สมัครได้ทุกทางเลือก ส่วนคนที่อายุ 65 ปีขึ้นไป สมัครได้เฉพาะทางเลือกที่ 3 ในกรณีเงินชราภาพเพียงอย่างเดียว,ขณะที่จังหวัดเชียงราย ลุง-ป้าวัยเกษียณ แห่ทำประกันสังคม มาตรา 40 วันสุดท้ายหนาแน่น ตั้งแต่เช้าของวันที่ 8 ธ.ค. 2557 ที่สำนักงานประกันสังคม จ.เชียงราย อาคารกระทรวงแรงงานจังหวัดเชียงราย ถ.ศูนย์ราชการ ต.ริมกก อ.เมือง จ.เชียงราย ได้มีพ่อค้า-แม่ค้า และประชาชน จ.เชียงราย ที่ประกอบอาชีพอิสระ ทั้งหญิงและชาย ตั้งแต่อายุ 15 - 60 ปี แห่มาจาก 18 อำเภอ เข้าสมัครทำประกันสังคมตามมาตรา 40 สำหรับประชาชนผู้ประกอบอาชีพอิสระ ซึ่งเป็นวันสุดท้าย อย่างล้นหลามเต็มพื้นที่ห้องทำงานล้นออกห้องโถงชั้นล่างข้างสำนักงาน หน้าสำนักงานจำนวนกว่า 1,000 คน เจ้าหน้าที่ประกันสังคมต้องระดมกำลังตั้งโต๊ะเพิ่มขึ้นจำนวนมาก เพื่ออำนวยความสะดวกให้กับประชาชนในการให้ข้อมูลและกรอกใบสมัครอย่างเต็มที่ก่อนหมดเวลาภายในวันนี้,ด้าน น.ส.ศิริพิศ เชื้อหาญ ประกันสังคมจังหวัดเชียงราย กล่าวว่า วันนี้เป็นวันสุดท้ายที่เปิดโอกาสให้ประชาชน อายุ 60-65 ปี สมัครการประกันตนตามมาตรา 40 ได้ทุกมาตรา และเกินกว่าอายุ 65 ปี สมัครประกันตนตามมาตรา 40 ได้เฉพาะทางเลือก 3 ทำให้ประชาชนผู้สูงอายุให้ความสนใจแห่มาสมัครจำนวนมาก ในขณะเดียวกัน ได้พาลูกหลานที่มีอายุ 15-60 ปี ที่ประกอบอาชีพอิสสระ เช่น พ่อค้าแม่ค้า เกษตรกร รับจ้างทั่วไป มาสมัครประกันตนตามมาตรา 40 ด้วยเช่นกัน ซึ่งเป็นสิ่งที่ดีประชาชนได้มีความเอาใจใส่ต่อหลักประกันตนตามนโยบายของรัฐบาล ซึ่งเจ้าหน้าที่ยินดีให้การบริการประชาชนเต็มกำลัง สำหรับความคุ้มครองการประกันสังคมตามมาตรา 40 เป็นทางเลือกการออมรูปแบบใหม่สำหรับผู้ประกอบอาชีพอิสระมี 3 ทางให้เลือกด้วย
ลุง-ป้าวัยเกษียณ แห่สมัครผู้ประกันตนมาตรา 40 วันสุดท้าย สนง.ประกันสังคมจังหวัดสตูล เป็นไปอย่างคึกคัก ขณะที่ จ.เชียงราย ผู้คนล้นหลามเต็มพื้นที่หน้าสำนักงาน กว่า 1,000 คน จนท.ประกันสังคมต้องระดมกำลังตั้งโต๊ะเพิ่มขึ้น 
ประกันสังคม,สปส.,โครงการขยายความคุ้มครองประกันสังคม,ประกันสังคม มาตรา 40,เกษียณ,ผู้ประกันตน,มาตรา 40,วัยเกษียณ,อายุราชการ,สำนักงานประกันสังคม,จังหวัดสตูล,จังหวัดเชียงราย